CELEX: 62007TN0476
Language: mt
Date: 2007-12-13 00:00:00
Title: Kawża T-476/07: Rikors ippreżentat fit- 13 ta' Diċembru 2007 — Evropaïki Dynamiki vs FRONTEX

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 51/55
            
         Rikors ippreżentat fit-13 ta' Diċembru 2007 — Evropaïki Dynamiki vs FRONTEX
   (Kawża T-476/07)
   (2008/C 51/100)
   Lingwa tal-kawża: L-Ingliż
   Partijiet
   
      Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentant: N. Korogiannakis, lawyer)
   
      Konvenuta: L-Aġenzija Ewropea għall-Ġestjoni ta' Kooperazzjoni Operazzjonali fil-Fruntieri Esterni ta' l-Istati Membri ta' l-Unjoni Ewropea (FRONTEX)
   Talbiet tar-rikorrenti
   
               —
            
            
               tannulla d-deċiżjoni ta' FRONTEX li tevalwa l-offerta tar-rikorrenti bħala mhux tajba u li tagħti l-kuntratt lill-offerent li rebaħ l-appalt;
            
         
               —
            
            
               tordna lil FRONTEX tħallas id-danni li r-rikorrenti sofriet minħabba l-proċedura għall-għoti ta' kuntratt pubbliku in kwistjoni f'ammont ta' EUR 500 000;
            
         
               —
            
            
               tordna lill-Kummissjoni (DIGIT) tħallas l-ispejjeż kollha tar-rikorrenti, inklużi dawk legali, b'konnessjoni ma' dan ir-rikors, anki jekk dan ir-rikors jiġi miċħud;
            
         
               —
            
            
               tordna lil FRONTEX tħallas l-ispejjeż kollha tar-rikorrenti, inklużi dawk legali, b'konnessjoni ma' dan ir-rikors.
            
         Motivi u argumenti prinċipali
   Ir-rikorrenti għamlet offerta b'risposta għas-sejħa pubblika għall-offerti tal-konvenuta għall-provvista ta' servizzi informatiċi u liċenzji għal hardware u software (ĠU 2007/S 114-139890). Ir-rikorreti tikkontesta d-deċiżjoni tal-konvenuta tat-3 ta' Ottubru 2007 li tirrifjuta l-offerta tar-rikorrenti u li tinforma lir-rikorrenti li l-kuntratt ser jingħata lil offerent ieħor.
   In sostenn tar-rikors tagħha, ir-rikorrenti ssostni li l-konvenuta naqset milli tagħti motivazzjoni skond l-Artikolu 253 KE u li użat kriterji ta' evalwazzjoni li ma kinux inklużi espressament fis-sejħa għall-offerti. Barra minn hekk, ir-rikorrenti tallega li l-konvenuta wetqet żbalji manifesti ta' evalwazzjoni.